Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1992. évi LXIII. törvény adatkezelésre vonatkozó szabályait a levelek kiküldésének módja nem sértette meg,
Paragraph Index: 777

2002. június 5–7. között Mr. César Alonso Iriarte (European Commission Internal Market Directorate General Data Protection Unit Brussels) vezetésével az Európai Unió 29. Munkacsoportjának képviseletében az Európai Unió Bizottságának Technikai Segítségnyújtó és Információs Irodája (TAIEX Iroda) megbízásából munkalátogatást tett az Adatvédelmi Biztos Irodájában Ms. Anne-Christine Lacoste (Commission de Protection de la vie privée, Bruxelles), Mr. Emilio Aced Felez (Agencia de Protección de Datos, Madrid) és Mr. David Smith (Office of the Information Commissioner Wycliffe House, Water Lane). A látogatás programja az alábbi volt: Június 5. szerda Találkozó Szászfalvi Lászlóval, az Országgyûlés Emberi Jogi, Kisebbségi és Vallásügyi Bizottságának elnökével; Molnár Gyulával, az Országgyûlés Informatikai és Távközlési Bizottságának alelnökével, Dr. Hargitai Jánossal, az Országgyûlés Költségvetési és Pénzügyi Bizottságának tagjával. A találkozón részt vett Dr. Péterfalvi Attila adatvédelmi biztos is. Június 6. csütörtök Találkozó és szakmai konzultáció az Adatvédelmi Fõosztály vezetõjével és munkatársaival; találkozó és szakmai konzultáció a Nyilvántartási Fõosztály vezetõjével és munkatársaival; találkozó és szakmai konzultáció az Információszabadság Fõosztály vezetõjével és munkatársaival; találkozó és szakmai konzultáció a Titkársági Fõosztály vezetõjével. Június 7. péntek Kerekasztal-beszélgetés a magyarországi nagy adatkezelõk képviselõivel. Résztvevõk: IM Közjogi Kodifikációs Fõosztályának képviselõi; Dr. Metzinger Éva, Bács-Kiskun Megyei Közigazgatási Hivatal vezetõje; KSH képviselõi; ORFK adatvédelmi felelõse; BM Központi Hivatal képviselõje; MABISZ képviselõi; Direkt Marketing Szövetség elnöke; PSZÁF képviselõi; Bács-Kiskun Megyei Kórház jogi osztályának vezetõje; OEP adatvédelmi felelõse; Magyar Posta adatvédelmi felelõse. A munkabizottság jelentését várhatóan õsszel terjeszti az Európai Unió 29. Munkacsoportja elé, elõzetes szóbeli tapasztalataik a következõkben foglalhatók össze: szükséges az adatvédelmi biztos költségvetési függetlenségét biztosítani; az iroda mûködéséhez elengedhetetlen anyagi feltételeket biztosítani kell; az EU 95/46/EC számú Irányelvével összhangba kell hozni a magyar adatvédelmi törvényt; az információs jogok hatékonyabb érvényesülésének elõsegítése érdekében szélesíteni kell a biztos jogkörét; az Adatvédelmi Nyilvántartás mûködését és a bejelentkezések ellenõrzését meg kell erõsíteni; az adatvédelem feladatainak nemzetközi összehangolása érdekében komoly informatikai, infrastrukturális fejlesztést kell végrehajtani; enyhíteni kell a magyar törvénynek a személyes adatok külföldre való továbbítására vonatkozó szigorán; anyagi feltételeket kell biztosítani a folyamatos nemzetközi kapcsolattartásra és a munkatársak továbbképzésére; nagyobb aktivitással kell megjelenni a jogpropaganda és az ismeretterjesztés területén. Budapest, 2002. június 24. Dr. Péterfalvi Attila (305/K/2002) * * * Közlemény Súlyos aggodalomra ad okot az, hogy az elmúlt napokban – egyes közéleti szerepet betöltõ személyek titkosszolgálati múltjának feltárásához kapcsolódva, vagy arra hivatkozva – több olyan, azonosítható személyre vonatkozó adat, tény, feltételezés kapott nyilvánosságot a médiában, amelyek megszerzése és nyilvánosságra hozatala a személyes adatok védelmére vonatkozó törvényi elõírások megsértésével történt. Bár az érintettek személyiségi jogaik megsértése miatt ezidáig nem kerestek jogorvoslatot, az adatvédelmi biztos – a tevékenységére vonatkozó törvény elõírására figyelemmel – szükségesnek tartja a közvélemény figyelmét felhívni arra, hogy egyes személyek állambiztonsági múltjának feltárására a hatályos jogi szabályozás szerint jelenleg csak az érintetteknek vagy – a vonatkozó törvényi rendelkezés szerint – az átvilágító bíróknak van joguk. Az üggyel összefüggésben az adatvédelmi biztos leszögezi: a jelenleg hatályos törvényi szabályozás nem teszi lehetõvé, hogy a közhatalmat gyakorlóknak, a politikai közélet szereplõinek korábbi életútja (titkosszolgálati múltja) olyan mértékben átláthatóvá váljon, amennyire azt a politikai pártok jelenleg szükségesnek tartják, vagy történeti múltunk feltárása igényelheti. A jelenlegi törvény-elõkészítési munka – amelynek menetében az adatvédelmi biztos is kifejti szakmai véleményét – nyomán születhet olyan jogi megoldás, amely összhangba hozza a fenti igényeket az alkotmányos alapelvekkel. Az adatvédelmi biztos alkotmányos kötelezettsége, hogy felhívja a közéleti szereplõk, az írott és elektronikus sajtó munkatársai, a szóban forgó ügyekben információkkal rendelkezõ magánszemélyek, illetve szervezetek képviselõi figyelmét arra, hogy a személyes adatok alkotmányos védelem alatt állnak, azokat csak az érintettek hozzájárulása, vagy törvény elõírása esetén hozhatják nyilvánosságra. Felkéri az illetékes hatóságokat, hogy határozottan járjanak el, ha személyes adatokat bárki jogosulatlanul vagy a céltól eltérõen kezel, jogellenesen továbbít, vagy nyilvánosságra hoz, azaz bûncselekményt követ el. Budapest, 2002. július 5. Dr. Péterfalvi Attila (544/K/2002) * * * Közlemény Ez év elején írásban és telefonon is többen sérelmezték, hogy bár a nyelvvizsgaközpontok lehetõséget biztosítanak a vizsgázó számára a nyelvvizsgadolgozat megtekintésére, a vizsgázónak nincs lehetõsége arra, hogy a dolgozatról másolatot kérjen, vagy jegyzeteket készítsen. Ezt a nyelvvizsgaközpontok a tesztek újrafelhasználhatóságával indokolták. Az üggyel kapcsolatos megállapításait az adatvédelmi biztos ajánlásban rögzítette. Álláspontja szerint a vizsgaközpontok gyakorlata sérti a vizsgázók személyes adatok védelméhez való jogát, a vizsgaközpontoknak a dolgozatokba, azok értékelésébe való betekintés esetén biztosítaniuk kell a másolatkészítés lehetõségét is. Mindaz, amit a vizsgázó a vizsgadolgozaton a vizsgaközponttal közöl, a feltett vizsgakérdésekre adott válaszai, valamint az írásképe is személyes adat, azok kezelõje pedig a nyelvvizsgaközpont, így az adatkezelõre nézve kötelezõ törvényi rendelkezéseket be kell tartania. Az adatvédelmi törvény szerint az érintettet megilleti az adatkezelés és a kezelt adatok tekintetében a tájékoztatáshoz való jog, amit az adatkezelõnek legkésõbb az erre irányuló kérelem elõterjesztésétõl számított harminc napon belül írásban kell megadnia. E jogot csak meghatározott esetekben és csak törvényben lehet korlátozni. Jelenleg nincs olyan törvényi rendelkezés, amely a vizsgázó tájékoztatáshoz való jogát a fentiek szerint korlátozná, a tájékoztatást tehát minden esetben meg kell adni. Ez a betekintés engedésével is történhet, az érintett kifejezett kérésére azonban nem maradhat el az írásbeliség, vagyis az érintettet, ha kéri, olyan helyzetbe kell hozni, hogy írásos dokumentum álljon rendelkezésére személyes adatairól. A másolatkészítés lehetõségének megadását indokolja az is, hogy az a vizsgázó jogszabályok által biztosított jogorvoslati jogának nélkülözhetetlen feltétele. A személyes adatok védelméhez való jog és a tesztek újrafelhasználhatóságának érdeke közötti konfliktust maga az adatvédelmi törvény oldja fel, amikor az alkotmányos jog elsõdlegességét állapítja meg. Az adatvédelmi biztos felkérte a vizsgaközpontok vezetõit, hogy szabályzatukat az ajánlásnak megfelelõen módosítsák. Felkérte továbbá a Nyelvvizsgáztatási Akkreditációs Központot és a Nyelvvizsgát Akkreditáló Testületet, hogy az akkreditációs eljárások során a vizsgaszabályzatok vizsgálatakor a fentiekre is legyenek figyelemmel, továbbá arra, hogy álláspontjáról valamennyi nyelvvizsgaközpontot tájékoztassák. Felkérte végül az oktatási minisztert, hogy készítse elõ a nyelvvizsgáztatás rendjével kapcsolatos kormányrendelet olyan módosítását, amely a vizsgaközpontok számára egyértelmûvé teszi, hogy a vizsgadolgozatokba való betekintési jog magában foglalja a másolatok készítésének jogát is. Az ajánlás szövege megtalálható a www.obh.hu címen. Budapest, 2002. július 25. Dr. Péterfalvi Attila (336/A2002) * * * Közlemény A rendszerváltás utáni elsõ, szabadon választott Országgyûlés megalakulását követõen kormányzati politikai szerepet betöltõ személyeknek az elõzõ politikai rendszer állambiztonsági tevékenységében való részvételének tényeit és körülményeit vizsgáló országgyûlési bizottság elnöke, valamint egy állampolgár beadványa alapján az adatvédelmi biztos elvégezte a bizottság adatkezelésének vizsgálatát és ajánlásban alakította ki a személyes adatok védelmére vonatkozó álláspontját. A vélemény kialakítását megkönnyítette, hogy az adatvédelmi biztos július 5-én kiadott közleményében már leszögezte: a jelenleg hatályos törvényi szabályozás nem teszi lehetõvé, hogy a közhatalmat gyakorlóknak, a politikai közélet szereplõinek korábbi életútja (titkosszolgálati múltja) olyan mértékben átláthatóvá váljon, amennyire azt a politikai pártok jelenleg szükségesnek tartják, vagy történeti múltunk feltárása igényelheti. Az elmúlt években több olyan adatvédelmi biztosi állásfoglalás is született, amelyek rámutattak a parlamenti vizsgálóbizottságok mûködésének – kiemelten a személyes adatok kezelésével kapcsolatos tevékenységének – adatvédelmi aggályaira. Az adatvédelmi biztos ajánlásában megállapította, hogy a vizsgálóbizottság adatkezelése több szempontból ellentétes az adatvédelmi követelményekkel. Személyes adatot akkor lehet kezelni, ha ahhoz az érintett hozzájárul vagy azt törvény elrendeli. A közérdekû adatok nyilvánosságához fûzõdõ érdekek nem sérthetik a személyes adatok védelméhez fûzõdõ jogot és az érintett személyiségi jogait, kivéve ha törvény kivételt tesz. A vizsgálóbizottság feladata ellátásával összefüggésben olyan személyes adatok kezelését végzi, amelyre vonatkozóan nincsen törvényi felhatalmazás. A vizsgálóbizottság mûködését szabályozó jogi norma nem törvény, hanem országgyûlési határozat. Az ombudsman az adatvédelmi vizsgálat megállapításait vonatkoztatta a miniszterelnök titkosszolgálati múltját vizsgáló bizottság adatkezelésére is, ezért ajánlásait mindkét bizottsággal összefüggésben tette meg. Felkérte a jogalkotót, hogy a vizsgálóbizottságok adatkezelésére vonatkozó szabályokat törvényben határozza meg. Felkérte a vizsgálóbizottságokat hogy – törvényi szabályozás hiányában – csak az érintettek hozzájárulásával hozzák nyilvánosságra titkosszolgálati múltjukra vonatkozó adataikat. A vizsgálóbizottságok mûködésére vonatkozó alkotmányos rendelkezés összeütközésbe kerülhet a személyes adatok védelméhez, illetõleg a közérdekû adatok nyilvánosságához fûzõdõ alkotmányos joggal, ezért indítványozta a biztos az Országgyûlésnél, hogy a lehetséges ellentmondás feloldására kérjen alkotmánybírósági értelmezést. Az ajánlás teljes szövege olvasható a www.obh.hu címen, az adatvédelmi biztos honlapján az aktuális információk között. Budapest, 2002. augusztus 7. Dr. Péterfalvi Attila (544/K/2002) * * * Közlemény Az adatvédelmi biztos 2002. június 24-én kiadott közleményében beszámolt arról, hogy négy szakértõ az Európai Unió 29. Munkacsoportjának megbízásából 2002. június 5–7. között látogatást tett az Adatvédelmi Biztos Irodájában. A látogatást az Európai Bizottság Bõvítési Fõigazgatóságához, azon belül a Csatlakozás Elõtti Koordináció és Pénzügyi Eszközök Igazgatósághoz tartozó Technikai Segítségnyújtó és Információs Hivatal (TAIEX) szervezte. A látogatás célja az adatvédelmi biztos rendelkezésére álló adminisztratív infrastruktúra megismerése volt, valamint annak felmérése, hogy Magyarország alkalmas-e az Európai Unió adatvédelmi jogrendjének a befogadására. A szakértõk álláspontjukat jelentésben összegezték. Ennek megállapításai részben a látogatás tapasztalatain, részben a korábban kiküldött kérdõívben megadott információkon, valamint a rendelkezésükre bocsátott egyéb szakmai anyagokon – elsõsorban a vonatkozó jogszabályokon, valamint az adatvédelmi biztos korábbi beszámolóin – alapultak. A jelentés megállapítja, hogy Magyarországon a törvényi szabályozás szilárd alapot ad a személyes adatok védelme számára. A jelentés szerint a biztos és hivatala független szervként, a rendelkezésre álló források szûkössége ellenére hatékonyan mûködik, és 1995 óta sokat tett az adatvédelem ügyéért. Magyarország jó minõsítést kapott, a jelentés ugyanakkor javaslatokat is megfogalmaz. Ezek egy része a jogharmonizációra vonatkozik. Kitér továbbá arra, hogy indokolt volna a helyszíni vizsgálatok számának növelése, az adatvédelmi nyilvántartás és az irodai infrastruktúra fejlesztése, az ehhez szükséges költségvetési források biztosítása. A jelentés angol és magyar nyelven olvasható az adatvédelmi biztos honlapján (www.obh.hu). Budapest, 2002. szeptember 20. Dr. Péterfalvi Attila (305/K/2002) Közlemény Az adatvédelmi biztos egy gyermekvédelmi szakszolgálat vezetõjének állásfoglalást kérõ beadványa nyomán ajánlást bocsátott ki az örökbe fogadni szándékozó személy pszichikai alkalmasságát feltáró szakértõi vélemény személyes adattartalmával kapcsolatban. Az adatvédelmi biztos álláspontja szerint az örökbe fogadni szándékozó pszichikai alkalmasságáról szóló szakvéleménynek csak az érintett személynek a jogszabályokban meghatározott szempontok szerinti minõsítését szabad tartalmaznia. Jogsértõ az a gyakorlat, amely szerint a gyámhatóságnak továbbítandó pszichológiai szakvélemény tartalmazza a vizsgált személy élettörténetét, élethelyzetét részletesen bemutató, teszteredményeket, az interjúkon elhangzottakat részletesen leíró megállapításokat, hiszen a szakvélemény célja nem a teljes személyiségkép leírása, hanem a szakvéleményt adó által megismert személyiség jegyeibõl levont következtetések, az azok alapján kialakított vélemény ismertetése azzal, akinek az szól. Ha a szakszolgálatnak a teljes személyiségképet tartalmazó, az érintett személy élettörténetét teljes részletességgel bemutató, illetve valamennyi teszteredményt leíró pszichológiai szakvéleményt kell átadnia a gyámhivatal részére, az sérti az örökbe fogadni szándékozó személy személyes adatai védelméhez való jogát. Mindezek alapján az adatvédelmi biztos ajánlásában felkérte a gyermekvédelmi szakszolgálatokat, hogy az örökbefogadás elõtti eljárás során a gyámhivatal részére továbbítandó, az örökbe fogadni szándékozó pszichológiai alkalmasságáról szóló szakvéleményt úgy készítsék el, hogy az csak a végsõ következtetést tartalmazza. Az ajánlás az adatvédelmi biztos honlapján, a www.obh.hu címen olvasható az aktuális információk között. Budapest, 2002. november 22. Dr. Péterfalvi Attila (740/K/2002)

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes